सेहतमंद रहने के लिए जरूरी है कि आप हेल्दी एक्टिव लाइफस्टाइल फॉलो करें और अपनी डाइट का खास ख्याल रहें। डॉक्टर और हेल्थ एक्सपर्ट फिट और हेल्दी रहने के लिए ज्यादा से ज्यादा फलों और सब्जियों का सेवन करने की सलाह देते हैं, जिनसे शरीर को जरूरी पोषक तत्व प्राप्त होते हैं। लेकिन आजकल की बिजी लाइफस्टाइल में लोगों के पास सुबह नाश्ता करने का भी समय नहीं होता है। ऐसे में अक्सर लोग नाश्ता नहीं करते हैं, जो कि सेहत के लिए हानिकारक है। अगर आपके पास सुबह समय कम होता है तो आप घर में पपीते की स्मूदी बना सकते हैं जो न सिर्फ स्वादिष्ट होती है बल्कि गट को हेल्दी रखने में भी सहायक होती है। हाल ही में न्यूट्रिशनिस्ट पूजा बोहरा ने सोशल मीडिया पर पपीते की स्मूदी बनाने की रेसिपी और फायदे बताए हैं। न्यूट्रिशनिस्ट ने पपीते की स्मूदी बनाने के लिए पके हुए पपीते के साथ ओट्स और चीया सीड्स का इस्तेमाल किया है, जो कि पोषक तत्वों से भरपूर होते हैं।
Trending

Expert

# गट हेल्थ को बेहतर बनाने के लिए पिएं पपीते की स्मूदी, जानें इसके फायदे और रेसिपी

पपीता न सिर्फ खाने में बेहद स्वादिष्ट होता है, बल्कि गट के लिए भी लाभदायक होता है। यहां जानिए, पपीते की स्मूदी बनाने का तरीका और फायदे।

Akanksha Tiwari

- Written by: Akanksha Tiwari

- Updated at: Jun 13, 2024 16:21 IST

- SHARE

- FOLLOW

गट हेल्थ को बेहतर बनाने के लिए पिएं पपीते की स्मूदी, जानें इसके फायदे और रेसिपी

सेहतमंद रहने के लिए जरूरी है कि आप हेल्दी एक्टिव लाइफस्टाइल फॉलो करें और अपनी डाइट का खास ख्याल रहें। डॉक्टर और हेल्थ एक्सपर्ट फिट और हेल्दी रहने के लिए ज्यादा से ज्यादा फलों और सब्जियों का सेवन करने की सलाह देते हैं, जिनसे शरीर को जरूरी पोषक तत्व प्राप्त होते हैं। लेकिन आजकल की बिजी लाइफस्टाइल में लोगों के पास सुबह नाश्ता करने का भी समय नहीं होता है। ऐसे में अक्सर लोग नाश्ता नहीं करते हैं, जो कि सेहत के लिए हानिकारक है। अगर आपके पास सुबह समय कम होता है तो आप घर में पपीते की स्मूदी बना सकते हैं जो न सिर्फ स्वादिष्ट होती है बल्कि गट को हेल्दी रखने में भी सहायक होती है। हाल ही में न्यूट्रिशनिस्ट पूजा बोहरा ने सोशल मीडिया पर पपीते की स्मूदी बनाने की रेसिपी और फायदे बताए हैं। न्यूट्रिशनिस्ट ने पपीते की स्मूदी बनाने के लिए पके हुए पपीते के साथ ओट्स और चीया सीड्स का इस्तेमाल किया है, जो कि पोषक तत्वों से भरपूर होते हैं।

## गट हेल्थ के लिए पपीते की स्मूदी के फायदे - Benefits Of Papaya Smoothie For Gut Health

1. पपीता में पाए जाने वाले एंजाइम और एंटीऑक्सीडेंट्स पाचन तंत्र को सही से कार्य करने में मदद करते हैं। यह प्रोटीन को तोड़ने में सहायक होता है और पाचन समस्याओं को कम करता है।

2. पपीते की स्मूदी बनाने में ओट्स और चिया सीड्स का इस्तेमाल होता है, जिनमें अच्छी मात्रा में फाइबर होता है। यह गट को हेल्दी रखने में मदद करते हैं और कब्ज जैसी समस्याओं को दूर करता है।

3. पपीते में प्राकृतिक रूप से पाए जाने वाले एंजाइम और फाइबर गट में अच्छे बैक्टीरिया के विकास को बढ़ावा देते हैं। जिससे पाचन बेहतर होता है और पेट से जुड़ी समस्याओं से राहत मिलती है।

4. पपीते की स्मूदी में मौजूद चिया सीड्स में ओमेगा-3 फैटी एसिड होते हैं, जो पेट में सूजन को कम करने में मदद करते हैं।

5. पपीते की स्मूदी हार्ट हेल्थ के लिए भी बेहद लाभदायक होती है, इसमें मौजूद तत्व कोलेस्ट्रॉल के स्तर को कम करने में मदद करते हैं और हार्ट हेल्थ को बेहतर बनाने में सहायक होते हैं।

### पपीते की स्मूदी बनाने की रेसिपी - Papaya Smoothie Recipe

पपीते की स्मूदी बनाने के लिए आपको 1 कप पका हुआ पपीता छोटे टुकड़ों में कटा हुआ चाहिए होगा। इसके साथ आधा कप रोल्ड ओट्स रातभर या 2 घंटे भिगोए हुए और 2 चम्मच भीगे हुए चिया सीड्स (स्मूदी का स्वाद बढ़ाने के लिए आप इसमें स्वादानुसार शहद भी मिला सकते हैं) चाहिए होंगे। स्मूदी बनाने के लिए ब्लेंडर में कटा हुआ पपीता, भीगे हुए रोल्ड ओट्स, भीगे हुए चिया बीज डालें। सभी सामग्री को अच्छी तरह से ब्लेंड करें जब तक स्मूद पल्प जैसा तैयार न हो जाए। पपीते की स्मूदी तैयार है, आप चाहें तो ऊपर से थोड़े चिया सीड्स या पपीता के टुकड़े डाल सकते हैं, इसको गिलास में डालें और पिएं।

पपीता, भीगे हुए रोल्ड ओट्स और चिया सीड्स से बनी यह स्मूदी न केवल आपके गट हेल्थ को बेहतर बनाती है, बल्कि आपको ऊर्जा और पोषण भी प्रदान करती है। नियमित रूप से इस स्मूदी का सेवन करने से आप पाचन से जुड़ी समस्याओं से छुटकारा पा सकते हैं। ध्यान रखें कि सेहतमंद रहने के लिए हेल्दी फूड और लाइफस्टाइल के साथ रोजाना एक्सरसाइज भी करनी चाहिए।

All Images Credit- Freepik

### Read Next

#### थायराइड कंट्रोल करने के लिए डाइट में शामिल करें हल्दी और दालचीनी वाला दूध, रहेंगे स्वस्थ

Disclaimer

इस जानकारी की सटीकता, समयबद्धता और वास्तविकता सुनिश्चित करने का हर सम्भव प्रयास किया गया है हालांकि इसकी नैतिक जि़म्मेदारी ओन्लीमायहेल्थ डॉट कॉम की नहीं है। हमारा आपसे विनम्र निवेदन है कि किसी भी उपाय को आजमाने से पहले अपने चिकित्सक से अवश्य संपर्क करें। हमारा उद्देश्य आपको जानकारी मुहैया कराना मात्र है।

TAGS

Copyright © 2024 MMI ONLINE LTD

ABC Digital